จับตา “อุษณา มหากิจศิริ” ขายบิ๊กล็อต SUSCO กว่า 42 ล้านหุ้น รับเงิน 213 ลบ.
จับตา “อุษณา มหากิจศิริ” น้องสาว “กึ้ง เฉลิมชัย” ขายบิ๊กล็อต SUSCO กว่า 42 ล้านหุ้น รับเงิน 213 ลบ. ราคาเฉลี่ย 5 บ./หุ้น ซึ่งเป็นราคาเท่ากับกระดานซื้อขาย
จับตา “อุษณา มหากิจศิริ” ขายบิ๊กล็อต SUSCO กว่า 42 ล้านหุ้น รับเงิน 213 ลบ. ราคาเฉลี่ย 5 บ./หุ้น ซึ่งเป็นราคาเท่ากับกระดานซื้อขาย
7 ต.ค. 2565

ผู้สื่อข่าวรายงานว่า วันนี้ (7 ต.ค.65) มีรายการสรุปซื้อขายกระดานรายใหญ่ (Big lot) หุ้นบริษัท ซัสโก้ จำกัด (มหาชน) หรือ SUSCO จำนวน 1 รายการ ปริมาณ 42.50 ล้านหุ้น มูลค่ารวม 212.50 ล้านบาท ราคาเฉลี่ย 5 บาทต่อหุ้น ซึ่งเป็นราคาเท่ากับกระดานซื้อขาย โดยราคาหุ้น SUSCO ปิดตลาดวันนี้อยู่ที่ระดับ 5 บาท ไม่เปลี่ยนแปลง สูงสุดที่ 5.10 บาท ต่ำสุดที่ 4.88 บาท มูลค่าซื้อขาย 296.07 ล้านบาท
ทั้งนี้มีการคาดการณ์ว่า น.ส.อุษณา มหากิจศิริ ซึ่งเป็นน้องสาวของนายเฉลิมชัย มหากิจศิริ หรือ “กึ้ง” และเป็นผู้ถือหุ้นรายใหญ่อันดับที่ 5 ของ SUSCO เป็นผู้ทำรายการบิ๊กล็อตดังกล่าว เนื่องจากจากข้อมูลภาพรวมข้อมูลผู้ถือหุ้นของ SUSCO ณ วันที่ 9 ก.ย.65 พบว่า น.ส.อุษณา มหากิจศิริ ถือหุ้น SUSCO จำนวน 42,500,000 หุ้น คิดเป็นสัดส่วน 3.86% ซึ่งเป็นจำนวนเท่ากับจำนวนหุ้นบิ๊กล็อตในครั้งนี้
โครงสร้างผู้ถือหุ้นรายใหญ่
ที่มา : ตลท. (ภาพรวมข้อมูลผู้ถือหุ้น ณ วันที่ 09/09/2565)